《留题清渭楼》
宋代·黄孝先

黄公爱山不知休，终日不下清渭楼。
与官落得官下隐，爱山不得山中游。
朝看暮看山更好，古人今人空自老。
天生定分不可移，白云悠悠寄怀抱。

作者简介：宋建州浦城人，字子思。仁宗天圣二年进士。为广州尉，改宿州司理，以善治狱迁大理丞，改知咸阳。调绵竹，奏请免蜀中税缗。历太常博士、通判石州卒。有诗集。